ເສຍຊີວິດຢ່າງໜ້ອຍ 3 ຄົນ ແລະບາດເຈັບ 27 ຄົນ ໃນເຫດລະເບີດທີ່ຟິລິບປິນ
ຕໍາຫລວດ​ຄົ້ນ​ພົບ​ ຮ່ອງຮອຍ​ຂອງ​ລູກ​ລະ​ເບີດ ຢູ່​ໃນ​ໂຮງ​ແຮມລາຄາ​ຖືກ ທີ່​ພັງ​ລົງ ເມື່ອ​ຄືນ​ວັນ​ອາທິດ​ວານ​ນີ້ ທີ່​ເມືອງ​ທ່າ Zamboanga.
ພວກເຈົ້າໜ້າທີ່ຟິລິບປິນກ່າວວ່າ ລະເບີດແຮງສູງໄດ້ສັງຫານຢ່າງໜ້ອຍ 3 ຄົນ ແລະບາດ ເຈັບອີກ 27 ຄົນ ໃນໂຮງແຮມແຫ່ງນຶ່ງທີ່ ອັ່ງອໍດ້ວຍແຂກຮັບເຊີນ ໄປງານແຕ່ງງານ ຕໍາຫລວດກ່າວວ່າ ພວກເຂົາເຈົ້າຄົ້ນພົບຮ່ອງຮອຍຂອງລູກລະເບີດຢູ່ໃນໂຮງແຮມລາຄາຖືກ Atilano Pension House ທີ່ພັງພິນາດນັ້ນ ຫລາຍຊົ່ວໂມງຫລັງຈາກເຫດການລະເບີດ ເມື່ອຄືນວັນອາທິດວານນີ້ ທີ່ເມືອງທ່າ Zamboanga ທີ່ເກາະມິນດານາວ ຄວາມຮຸນແຮງຂອງລະເບີດ ໄດ້ທໍາລາຍຊັ້ນເທິງຂອງໂຮງແຮມສອງຊັ້ນດັ່ງກ່າວ ແລະໄຟທີ່ ເກີດຈາກແຮງລະເບີດໄດ້ໄໝ້ລາມລົງມາຊັ້ນລຸ່ມພື້ນດິນ ເຖິງແມ່ນເວລານີ້ຍັງບໍ່ມີຜູ້ໃດອ້າງເອົາຄວາມຮັບຜິດຊອບເທື່ອກໍຕາມ ແຕ່ເມືອງ Zam boanga ແມ່ນຕັ້ງຢູ່ເຂດພາຍໃຕ້ການຄຸ້ມຄອງຂອງພວກຫົວຮຸນແຮງ Abu Sayyaf ທີ່ເຊຶ່ອມໂຍງກັບກຸ່ມອາລຄາອີດາ ທີ່ປະຕິບັດການຢູ່ໃກ້ເກາະ ບາຊິລານ ນັ້ນ